  Анжелика Тихонова корреспондент 4-тӥ толсурлы Удмуртиын коронавирус инфекциен черлан 185 выль учыръёсты шараязы. Со сярысь элькунысь оперативной штаб ивортӥз. Выль висисьёсты пусъемын: Ижкарын – 87 адями, Глазкарын – 19, Дэри ёросын – 17 адями, Воткаын – 10 адями, Ува ёросын – сизьым адями, Можгаын, Юкаменск, Каракулино, Пичи Пурга ёросъёсын – быдэн куать адями, Сарапулын, Сьӧлта ёросын – быдэн ньыль адями, Алнаш, Вотка, Дэбес, Кизнер, Шаркан ёросъёсын – быдэн кык адями, Глаз, Вавож, Яр ёросъёсын – быдэн одӥг адями. 132 адями йӧназ. Вить мурт улонысь кошкиз: воргоронъёслы 39, 57, 75 но 72 арес вал, кышномуртлы – 72 арес Туннэ нуналлы Удмуртиын выль коронавирус инфекциен черлан 14 сюрс 266 учыр лабораториосын зэматэмын. 11 сюрс 229 адями йӧназ, 238 мурт кулӥз. Та дыре 199 висисьёслэн тазалыксы секыт лыдъяське. Оглом элькунын коронавируслы 658 сюрс 088 эскеронъёс ортчытӥзы, берло нуналэ – 3 сюрс 403.  Тегъёс: Тазалык Ижкар висён Удмуртия коронавирус  